På Camp Karneval har man dagen igennem sat telte op og drukket øl til den helt store guldmedalje. Alt sammen som opvarmning inden Aalborg Karneval igen bliver skudt i gang i morgen lørdag. Nordeuropas største karneval har hele ugen ladet op til den store parade, hvor man regner med, at omkring 100.000 mennesker kommer til at gå med. Det hele blev skudt i gang med den internationale parade, hvor 14 vogne fra otte lande viste de forskellige landes karnevalstraditioner frem, og karnevalsugen fortsatte sidste lørdag med karneval for de mindste. Hos Camp Karneval kan de karnevalister, der har langt hjem, overnatte, når festen er slut. 200 personer har booket plads på campen. Fredag aften inden det hele går løs er festen først lige begyndt. Se hvordan det ser ud på Camp Karneval aftenen inden paraden lige her:

Referat:
Der har ikke været karneval i Aalborg siden 2019, så stemningen inden morgendagens fest er i den helt gode ende allerede nu.